উপজেলা নির্বাচন অফিস সুত্রে জানা গেছে, ফুলতলা ইউপির ২০১১ সালের নির্বাচনে ভারপ্রাপ্ত চেয়ারম্যান মোঃ ফয়াজ আলী ৩৭৮৫ ভোট পেয়ে বিজয়ী হন। তার প্রতিদ্বন্দ্বী প্রার্থী মাসুক আহমদ নির্বাচনে কারচুপির অভিযোগ এনে উচ্চ আদালতে রীট মামলা করায় ফলাফল স্থগিত হয়ে যায়। নির্বাচনের ১৮ মাস পর ২০১২ সালের ১৭ ডিসেম্বর মোঃ ফয়াজ আলীকে বিজয়ী ঘোষণার মাধ্যমে মামলার নিষ্পত্তি হলে নির্বাচন কমিশন গেজেট প্রকাশ করে। তার মেয়াদ পুর্ণ না হওয়ায় ২০১৬ সালে সারা দেশে ইউপি নির্বাচন অনুষ্ঠিত হলেও ফুলতলা ইউপি নির্বাচনের তফসিল ঘোষণা করেনি নির্বাচন কমিশন। গেজেট অনুয়ায়ী মোঃ ফয়াজ আলীর চেয়ারম্যান পদের মেয়াদ শেষ হচ্ছে ১৯ ডিসেম্বর।